OpenLLM-France/wikimedia huggingface dataset:
# Marcgraviat d'Ansbach

El Principat o Marcgraviat de (Brandenburg) Ansbach (en alemany: Fürstentum Ansbach o Markgrafschaft Brandenburg-Ansbach) va ser un principat del Sacre Imperi Romanogermànic centrat a la ciutat d'Ansbach, a Francònia. Els prínceps governants eren de la casa dels Hohenzollern i eren coneguts com a marcgravis, ja que els seus avantpassats eren marcgravis (per tant, el principat era un marcgravi però no una marca).

## Història

El principat es va establir a la mort de Frederic V, burgrave de Nuremberg, el 21 de gener de 1398, quan les seves terres van ser repartides entre els seus dos fills. El fill petit, Frederic VI, va rebre Ansbach i el gran, Joan III, va rebre Bayreuth. Després de la mort de Joan III l'11 de juny de 1420, els dos principats es van reunificar sota Frederic VI, que s'havia convertit en l'elector Frederic I de Brandenburg el 1415.
A la mort de Frederic I el 21 de setembre de 1440, els seus territoris es van dividir entre els seus tres fills; Joan va rebre el principat de Bayreuth (Brandenburg-Kulmbach), Frederic va rebre Brandenburg i Albert va rebre Ansbach. A partir de llavors, Ansbach va ser controlat per branques de cadets de la Casa de Hohenzollern, i els seus governants eren sovint anomenats Marcgravis de Brandenburg-Ansbach.
El 2 de desembre de 1791, el príncep i marcgravi regnant d'Ansbach, Carles Alexandre, que també havia succeït a Bayreuth, va vendre la sobirania dels seus principats al rei Frederic Guillem II de Prússia. El marcgravi era de mitjana edat i sense fills, i Frederic Guillem era el seu parent com a cap de la casa de Hohenzollern. El marcgravi es va traslladar a Anglaterra amb la seva segona esposa anglesa. Ansbach va ser annexionat formalment al Regne de Prússia el 28 de gener de 1792.

## Prínceps i marcgravis d'Ansbach

* 1398: Frederic VI, burgravi de Nuremberg (a partir de 1415 també elector de Brandenburg )
* 1440: Albert Aquil·les (a partir de 1470 també elector de Brandenburg)
* 1486: Frederic I
* 1515: Jordi el Pietós
* 1543: Jordi Frederic I
* 1603: Joachim Ernst
* 1625: Frederic III, marcgravi de Brandenburg-Ansbach
* 1634: Albert II
* 1667: Joan Frederic
* 1686: Christian Albrecht
* 1692: Jordi Frederic II el Jove
* 1703: William Frederick (abans de 1686–1723)
* 1723: Charles William Frederick (1712–1757)
* 1757: Charles Alexander (fins al 1791)

## Bibliografia

* L'exèrcit d'Ansbach-Bayreuth a Amèrica a Exulanten.com
* Estats alemanys fins al 1918, A–E a WorldStatesmen.org
* Marek, Miroslav. «House of Hohenzollern (1 of 2)». Genealogy.EU.
* Marek, Miroslav. «House of Hohenzollern (2 of 2)». Genealogy.EU.
* Ansbach i Bayreuth sobre l'atles històric de Tàcit
# Federico Magallanes González

Federico Magallanes González (Montevideo, 28 d'agost de 1976) és un futbolista uruguaià, que ocupa la posició de davanter centre.

## Trajectòria

Comença a destacar al CA Peñarol, del seu país natal. El 1996 fa el salt a Europa per jugar amb l'Atalanta BC italiana, on roman altres dos anys.
El 1998 capta l'interès del Reial Madrid, però no debuta al conjunt blanc, marxant al Racing de Santander, on juga entre 1998 i 2001, amb una breu tornada a l'Uruguai per jugar amb Defensor Sporting. La seua carrera prossegueix per equips italians com la Venècia i el Torino FC. La temporada 04/05 juga de nou la primera divisió espanyola amb el Sevilla FC, on només apareix en cinc ocasions.
Posteriorment hi milita a la SD Eibar i al Dijon FCO, i després d'un any sense equip, a la UD Mérida, club que deixa al març del 2009.

## Internacional

Magallanes ha estat internacional amb la selecció uruguaiana de futbol en 26 ocasions, tot marcant sis gols. Hi va participar en el Mundial del 2002 i a la Copa Amèrica de 1999, en la qual els charrúa van ser finalistes.

## Enllaços externs

* Fitxa del jugador
# Dungarpur (ciutat)

Dungarpur és una ciutat del sud de Rajasthan a l'Índia, capital del districte de Dungarpur. La seva població el 2001 era de 42.514 habitants (el 1901 tenia 6094 habitants). Fou declarada municipalitat el 1897.

## Història

* Vegeu Dungarpur

## Enllaços externs

* Portal del districte Arxivat 2005-08-28 a Wayback Machine.
* Dungarpur
* Dungarpur, mapa Arxivat 2005-02-04 a Wayback Machine.
# Artur Tort Nicolau

Artur Tort Nicolau (Tortosa, 30 d'abril de 1878 - Reus, 16 d'agost de 1950) va ser un metge i filatèlic català.
Llicenciat en Medicina per la Universitat de Barcelona el 1902, es va especialitzar en ginecologia. A començaments del segle XX va exercir a Tortosa i el 1914 es va traslladar a Reus. Vinculat ràpidament amb l'estament mèdic reusenc, publicava al Boletín de la Asociación de Médicos de Reus articles sobre problemes al postpart i sobre complicacions ginecològiques. A banda de la medicina, va ser una gran personalitat en el camp de la filatèlia. Tenia una de les millors col·leccions de segells antics d'Espanya, que li va permetre publicar en tres volums una Guía del coleccionista de sellos de correos de España, iniciant el primer volum el 1935, el segon volum va sortir el 1945 i el tercer el 1950. Emissió a emissió, l'obra ressegueix la filatèlia espanyola recollint reproduccions dels segells, colors, planxes, proves, retocs, mata-segells i marques, legislació i criteris per a la identificació de falsos postals. Aquesta obra va tenir un important ressò en els cercles filatèlics mundials i el 1948 li va ser concedida la prestigiosa Crawford Medal, guardó bianual de la Royal Philatelic Society de Londres, per al període 1947-1948. L'any 1934 havia fundat el Grup Filatèlic de Reus, entitat de la que n'era President d'Honor. Durant la guerra civil degut a la seva ideologia catòlica conservadora, va marxar de Reus i es va instal·lar a Cadaqués, però el metge d'allà el va denunciar i s'exilià a França, on va sobreviure durant dos anys amb la venda de només dos dels tres segells que s'havia emportat de la seva col·lecció. Tornat a Reus, va morir el 1950.

## Referències

* ↑ Aguadé Sans, Enric. "Metges en exercici a Reus entre 1900 i 1966". A: Col·legi Oficial de Metges de Tarragona: una història de cent anys (1898-1998). Tarragona: Universitat Rovira i Virgili, 1998, p.131
# Murena (cognom)

Murena (en llatí Murena i no Muraena com algunes vegades s'escriu) va ser un cognomen romà que portaven alguns membres de la gens Licínia.
Eren originaris de Lanúvium (moderna Civita Lavigna), una antiga ciutat llatina propera a la Via Àpia. El renom sembla que derivava d'un membre de la família al que agradava molt un peix anomenat murena i havia construït una piscifactoria per criar aquests peixos.
Alguns personatges de la família van ser:
* Publi Licini Murena (pretor), pretor romà.
* Publi Luci Murena el Jove, erudit romà.
* Luci Licini Murena (pretor), pretor i propretor a Àsia.
* Luci Licini Murena (cònsol), cònsol el 62 aC.
* Gai Licini Murena, legat.
* Aule Terenci Varró Murena, militar i cònsol sufecte el 23 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1121.
# Toulouse Business School

Toulouse Business School és una escola de negocis europea amb seus a París, Londres, Casablanca, Barcelona i Tolosa. Fundada l'any 1903, TBS se situa entre les escoles de negocis més ben valorades del món: el 2016 va ocupar la 47a posició a la llista de les 100 millors escoles de negocis europees publicada pel Financial Times. TBS imparteix també un programa de doctorat i diferents programes de màster d'administració especialitzats en màrqueting, finances, emprenedoria i d'altres disciplines. Els programes de l'escola compten amb una triple acreditació, a càrrec dels organismes AMBA, EQUIS i AACSB. Per l'escola hi han passat més de 38.000 estudiants (2022).
L'escola és especialment coneguda pels seus graus en aeronàutica amb l'École nationale de l'aviation civile.

## Ex alumne famós

* Renan Luce, cantautor francès.

## Referències

* ↑ (francès)Toulouse Business School amplifie sa stratégie internationale
* ↑ (francès) Arxivat 2020-02-17 a Wayback Machine.
* ↑ (francès)TBS conserve sa triple couronne Arxivat 2015-11-24 a Wayback Machine.
* ↑ Alumni, T. B. S. «Toulouse Business School Alumni - Home» (en anglès). [Consulta: 25 gener 2022].
* ↑ (francès)Comment Toulouse Business School et l'ENAC ont monté leur filière aéronautique
* ↑ (francès)Les années lycée de Renan Luce : "J’étais plutôt dans la bande des rigolos"

## Enllaços externs

* Toulouse Business School - Lloc web oficial
# Virginia Maestro

Virginia Maestro Díaz (Linares, Jaén, 29 de setembre de 1982) és una cantant i compositora andalusa.

## Joventut i inicis

Nascuda a Linares, va passar la seva adolescència entre Còrdova i Mairena del Aljarafe (Sevilla), ciutat on va estudiar Magisteri musical i en què va ser soprano del Cor de la Universitat de Sevilla.
Des de petita toca la guitarra de forma autodidacta havent compost la seva primera cançó als 12 anys. Des dels 15 anys ha participat com a vocalista en diverses bandes: Fundació Virgínia, Doctors del Swing, Little Vicky & the Shout Band, 7Funk, The Flik Flak Duo i Boogie Flu. Els seus projectes musicals s'ampliaren amb la participació en multitud de jam sessions de jazz i blues, compartint escenari amb bandes com Black Jack Bob & the New Deal o Mingo & The Blues Intruders, aquesta última de qui va ser harmonicista de la Caledònia Blues Band, Mingo Balaguer.
El seu desig d'obtenir una carrera discogràfica la va portar a presentar-se als càstings de la segona i tercera edició d'Operación Triunfo, així com al que realitzava el grup La Oreja de Van Gogh per escollir nova vocalista.

## Pas per Operación Triunfo

Es va donar a conèixer com a concursant en la sisena edició d'Operación Triunfo. El seu estil particular i timbre vocal va atraure un ampli i creixent suport del públic.
Els seus primers èxits de vendes van arribar mentre estava dins d'Operación Triunfo, quan la seva versió del tema Creep de Radiohead va arribar al número 1 d'iTunes. Els temes My baby just cares for me i Moonlight Shadow també van aconseguir el primer lloc en aquesta llista. Cinc dels temes gravats per ella: Lovefool, Como hablar, Isla de palma, I love to love i I'll stand by you arribaren als llocs 2, 19, 22, 30, i 56, respectivament.
El 22 de juliol de 2008 es va proclamar guanyadora del concurs amb el 55% dels vots, aconseguint així un contracte discogràfic amb Sony BMG.

## Labuat

El 5 de desembre de 2008 es va anunciar el nom sota el qual editaria el seu primer treball discogràfic. Així naixia Labuat, projecte artístic que es defineix com un "triangle equilàter" compost per 3 vèrtexs: The Pinker Tones, Risto Mejide i la mateixa Virginia Maestro. Es va presentar oficialment als mitjans en una roda de premsa celebrada al Cercle de Belles Arts de Madrid el 4 de febrer de 2009. Fruit d'aquest projecte és el seu àlbum debut, de títol homònim, que va ser publicat el 24 de febrer de 2009 i va debutar en el lloc número 2 de les llistes espanyoles.

## Estil i influències

Des de la seva infància Virginia Maestro va tenir accés a la música dels anys 50 i 60: rock and roll, beat, soul, entre d'altres. Així mateix, es va anar impregnant en la seva trajectòria d'un variat conjunt de fonts i estils, com jazz, blues, funk, rock del sud, pop i indie. Entre els seus referents musicals es troben artistes que van des dels Beatles a Aretha Franklin, passant per Solomon Burke, Al Green, Sam Cooke, Ray Charles, Otis Redding, Janis Joplin, Eva Cassidy, Norah Jones, Katie Melua, Eric Clapton, Allman Brothers, Radiohead o Regina Spektor.
# Arxipèlag dels Sanguinaris

L'arxipèlag dels Sanguinaris (en cors: Isuli Sanguinari; en francès: Archipel des Sanguinaires) és format per quatre illes, d'un fosc pòrfir roig, a l'entrada del golf d'Ajaccio, Còrsega, sota l'estat francés. S'anomenen Mezzu Mare (o Gran Sanguinari), Cormoran (o Isolotto), Cala d'Alga (30 m) i Porri (31 m d'alçada). A més, hi ha una roca nua anomenada O Sbiru entre l'illa de Porri i la de Cormoran, i 13 m d'alçada.
El far, construït el 1870, es troba al punt més alt de l'illa Mezzu Mare, a 80 m sobre el nivell del mar.

## Referències

* ↑ http://inpn.mnhn.fr/zone/znieff/940004131.
* ↑ https://web.archive.org/web/20081206185029/http://natura2000.ecologie.gouv.fr/sites/FR9410096.html.
# Arisita-(La)

La arisita-(La) és un mineral de la classe dels carbonats. Rep el seu nom d'una de les seves localitats tipus, les pedreres Aris, a Windhoek, Namíbia. El sufix "-(La)" designa la terra rara dominant a la seva composició, el lantà.

## Característiques

La arisita-(La) és un carbonat de fórmula química NaLa₂(CO₃)$_{3-x}$F$_{2x+1}$. Cristal·litza en el sistema hexagonal formant cristalls hexagonals, tabulars en {001} i prismàtics en {100}, de fins a 1,5 mil·límetres. És l'anàleg amb lantà de l'arisita-(Ce).
Segons la classificació de Nickel-Strunz, l'arisita-(La) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(Ce), kukharenkoïta-(La), cebaïta-(Ce), cebaïta-(Nd), arisita-(Ce), bastnäsita-(Ce), bastnäsita-(La), bastnäsita-(Y), hidroxilbastnäsita-(Ce), hidroxilbastnäsita-(Nd), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Nd), sinquisita-(Y), thorbastnäsita, bastnäsita-(Nd), horvathita-(Y), qaqarssukita-(Ce) i huanghoïta-(Ce).

## Formació i jaciments

És un mineral post-magmàtic hidrotermal que es troba en cavitats miarolítiques com a nuclis rics en lantà en arisita-(Ce) en fonolites associades amb alcalins volcànics. Sol trobar-se associada a altres minerals com: vil·liaumita, aegirina, analcima, apatita, fluorita, manganoneptunita, microclina, natrolita, esfalerita, tuperssuatsiaïta, zakharovita o arisita-(Ce). La seva localitat tipus es troba a les pedreres Aris, a Aris (província de Windhoek, Namíbia), l'únic indret on se n'ha trobat.

## Referències

* ↑ «Arisite-(La)» (en anglès). Mindat. [Consulta: 6 desembre 2015].
* ↑ «Arisite-(La)» (en anglès). Handbook of Mineralogy. Arxivat de l'original el 28 d’octubre 2015. [Consulta: 7 desembre 2015].
# Anthem of Our Dying Day

"Anthem of Our Dying Day" és el segon senzill de Story of the Year de l'àlbum Page Avenue. Va arribar a ser el número 10 a la llista Modern Rock Tracks.

## Posició a les llistes

| Any | Llista | Número |
| 2004 | Modern Rock Tracks | 10 |

## Referències

* 1 2 «Artist Chart History». Billboard (anglès). Arxivat de l'original el 2008-06-19. [Consulta: 4 març 2008].

## Enllaços externs

* Lletra de la cançó a MetroLyrics
# Ashan Pillai

Ashan Pillai (Colombo, Sri Lanka, 1 de desembre de 1969) és un violista britànic.
Va ser també co-solista de viola de la English Chamber Orquestra (1995–2000), membre co-fundador del Mobius Ensemble (Londres 1997–2006), viola solista de l'Orquestra Simfònica de Barcelona i Nacional de Catalunya (2000–2018) i viola del quintet de corda Pinchas Zukerman, els Zukerman Chamber Players (2004–2010). Des de l'any 2001 es professor de viola a l'Escola Superior de Música de Catalunya (ESMUC). Des de l'any 2009 fa classes al Conservatori Superior de Música del Liceu de Barcelona.
Ha publicat 12 Estudis o Capricis de mitjana dificultat per a viola solo (1881) de José María Beltrán Fernández (1827–1907), produït per Clivis Publications.

## Referències

* ↑ «ESMUC». Arxivat de l'original el 2021-06-20. [Consulta: 5 setembre 2021].
* ↑ Conservatori Superior de Música del Liceu
* ↑ 12 caprichos per a viola de José María Beltrán

## Enllaços externs

* Ashan Pillai - Lloc web oficial
* Royal Academy of Music
* Música en Compostela
# Arona (Pennsilvània)

Arona és una població dels Estats Units a l'estat de Pennsilvània. Segons el cens del 2000 tenia 407 habitants.

## Demografia

Segons el cens del 2000, Arona tenia 407 habitants, 166 habitatges, i 109 famílies. La densitat de població era de 296,5 habitants per quilòmetre quadrat.
Dels 166 habitatges en un 28,9% hi vivien nens de menys de 18 anys, en un 54,2% hi vivien parelles casades, en un 7,8% dones solteres, i en un 34,3% no eren unitats familiars. En el 30,1% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,1.
Per edats la població es repartia de la següent manera: un 25,1% tenia menys de 18 anys, un 6,1% entre 18 i 24, un 33,4% entre 25 i 44, un 21,9% de 45 a 60 i un 13,5% 65 anys o més.
L'edat mediana era de 38 anys. Per cada 100 dones de 18 o més anys hi havia 103,3 homes.
La renda mediana per habitatge era de 36.016 $ i la renda mediana per família de 50.250 $. Els homes tenien una renda mediana de 35.179 $ mentre que les dones 21.875 $. La renda per capita de la població era de 17.365 $. Entorn del 3,4% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Arona». American Fact Finder. Oficina del Cens dels Estats Units, 12-01-2010.
# Arona

«Arona» té aquests significats:
* Arona (Illes Canàries), un municipi de l'illa de Tenerife, a la província de Santa Cruz de Tenerife, a les illes Canàries.
* Arona (Itàlia), un municipi italià, a la regió del Piemont i a la província de Novara.
* Arona (Pennsilvània), una població dels Estats Units a l'estat de Pennsilvània.
* Arona (Alier), municipi francès al departament de l'Alier i a la regió d'Alvèrnia
* SEAT Arona
# Arzano (Bretanya)

Arzano (en bretó An Arzhanaou) és un municipi francès, situat a la regió de Bretanya, al departament de Finisterre. L'any 2006 tenia 1.325 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | - | 1 757 | 1 834 | 1 873 | 1 957 | 1 801 | 1 917 | 1 957 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 874 | 1 862 | 1 877 | 1 779 | 1 861 | 1 948 | 1 952 | 1 943 | 1 948 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 851 | 1 917 | 1 941 | 1 738 | 1 839 | 1 793 | 1 676 | 1 766 | 1 524 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 310 | 1 206 | 1 103 | 1 113 | 1 224 | 1 324 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Marie-Isabelle Doussal | PS |

## Agermanaments

* Arzano (Campània)

## Referències

* ↑ Cassini Des villages de Cassini aux communes d'aujourd'hui
# Artynia Catena

Artynia Catena és una formació geològica del tipus catena del quadrangle Arcadia de Mart, situat amb coordenades planetocèntriques a 47,97 ° N 119,67 ° O. Té un diàmetre de 263 km i va rebre el nom d'un clàssic d'albedo a 54 ° N 137 ° O. El nom va ser fet oficial per la UAI l'any 1985. El terme "Catena" fa referència a una cadena de cràters.

## Referències

* ↑ "Artynia Catena". Gazetteer of Planetary Nomenclature. USGS Astrogeology Research Program. (anglès)
* ↑ «Descripcions dels termes» (en anglés). [Consulta: 13 febrer 2021].

## Enllaços externs

* «Localitzador d'estructures astrogeològiques». Google Mars.
# Assoul

Assoul (en àrab أسول, Asūl; en amazic ⴰⵙⵓⵍ) és una comuna rural de la província de Tinghir, a la regió de Drâa-Tafilalet, al Marroc. Segons el cens de 2014 tenia una població total de 7.165 persones. Es troba a l'Alt Atles.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Arísties

Arísties (en grec antic: Ἀριστίας; en llatí: Aristias) fou un poeta dramàtic grec, fill de Pràtines.
Pausànies diu que va veure la seva tomba a Fliünt i que va escriure drames satírics només superats pels d'Èsquil. A la vida de Sòfocles apareix com un dels poetes amb els quals Sòcrates va competir. Entre els seus drames satírics cal esmentar el Keres i els Ciclops. Arísties va escriure també les tragèdies Anteu, Orfeu i Atalant, segons Ateneu de Nàucratis.

## Referències

* ↑ Aristias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 297
# Attiches

Attiches és un municipi francès, situat a la regió dels Alts de França, al departament del Nord. L'any 2006 tenia 2.270 habitants. Limita amb els municipis de Seclin, Avelin, Tourmignies, Mons-en-Pévèle, Thumeries, La Neuville i Phalempin.
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 747 | 808 | 1.607 | 1.931 | 1.954 | 2.229 | 2.270 |
| Des de 1962: Població sense dobles comptes |||||||
Llista d'alcaldes :
| Període | Identitat | Partit |
| 1975-2001 | André Rosart | |
| 2001- | Luc Foutry | |
# Attica

* No s'ha de confondre amb Àtica.
«Attica» té aquests significats:
* Toponímia:
** Attica (Indiana), població dels Estats Units a l'estat d'Indiana
** Attica (Kansas), població dels Estats Units a l'estat de Kansas
** Attica (Nova York), població dels Estats Units a l'estat de Nova York
** Attica (Ohio), població dels Estats Units a l'estat d'Ohio
* Cinema: Attica (pel·lícula), pel·lícula estatunidenca de 1980 dirigida per Marvin J. Chomsky
# Atemptat d'Ankara del 13 de març de 2016

El 13 de març de 2016 es va perpetrar un atemptat a Ankara (Turquia), en el qual van morir 37 persones, mentre que 75 individus més van quedar ferits. Aquest atemptat es produïa menys d'un mes després d'un altre atemptat a la ciutat que havia causat 27 morts.
Segons va informar Mehmet Kılıçlar, governador de la província d'Ankara, el diumenge 13 de març a la tarda un cotxe bomba va esclatar a Kızılay, un barri al centre de la capital turca. Concretament, l'explosió es va produir prop d'un punt de patrullatge de policia i d'una parada d'autobús al Passeig d'Atatürk, al costat est del parc Güven, prop de la Plaça de Kızılay. La detonació va causar la mort instantània de 23 persones, així com l'incendi de diversos vehicles. A més, dues persones més van morir mentre eren traslladades a l'hospital. Segons diversos mitjans turcs, l'explosió s'hauria produït quan el cotxe bomba hauria col·lidit amb un autobús, entre el bulevard Atatürk i l'avinguda Ziya Gökalp.
Uns dies després, el 17 de març, el grup Falcons de la Llibertat del Kurdistan (TAK) va reivindicar l'atemptat mitjançant un missatge al seu lloc web. Segons afirmaven, l'atac responia a una "acció de venjança" per les operacions militars turques al Kurdistan. A més, explicaven que l'autora de l'atemptat, que va morir allà mateix, era Seher Çagla Demir, membre del TAK des del 2013.

## Referències

* 1 2 «Un grup armat kurd reivindica l'últim atemptat amb cotxe bomba a Ankara». Ara, 17-03-2016. [Consulta: 17 març 2016].
* 1 2 «Almenys 27 morts i 75 ferits en una nou atemptat amb cotxe bomba al centre d'Ankara». Ara, 13-03-2016. [Consulta: 13 març 2016].
* ↑ «Un atemptat al centre d'Ankara causa almenys 25 morts». VilaWeb, 13-03-2016. [Consulta: 13 març 2016].

## Vegeu també

* Atemptat d'Ankara del 17 de febrer del 2016
# Ayer

«Ayer» té aquests significats:
* Alfred Jules Ayer (Londres, 1910 - 1989), pedagog i filòsof anglès.
* Ayer (Massachusetts), població dels Estats Units a l'estat de Massachusetts.
* Ayer, conceyu d'Astúries.